Veliki prognanik o Providnosti* 


Sv. Ivan Hrizostom (344-407), divni svetac, jedan 
od najprivlačivijih, koje susrećemo u povijesti Kristove Crkve, 
jedan od najsilnijih govornika svih vremena, kojega su hiljade 
oduševljeno slušale, pa i slijedile, imao se boriti i protiv najjačih 
neprijatelja tako, te je napokon umro u progonstvu. Imao je dakle 
mnogo zgode i razloga i potrebe, da i razmišlja i govori i piše o 
Providnosti Božjoj, a imao je i najljepšu sposobnost, na pravi na- 
čin izraziti svoje misli i čuvstva ter ih drugima saopćiti. Zato 
nalazimo kod njega najdivnija i najsavršenija razmatranja o Pro- 
vidnosti Božjoj, i to o svim pitanjima, koja su s njome povezana, 
i o svim poteškoćama, koje se mogu protivu nje zamisliti, 

Na početku svoga javnoga djelovanja izjavljuje svoje naj- 
dublje uvjerenje, da postoji Providnost Božja, i da nitko ne bi 
o njoj sumnjao, kad ne bi bili najveći grijesi zastrli očiju ljudi, 
da ne vide najjasnije istine': »Kad bi svi slijedili pravu mudrost, 
ne bi postojalo pitanje, odakle zlo; nego bi barem iz ovoga naj- 
boljega načina života, ako ne inače, znali da svi živimo pod Bogom 
kao svojim kraljem, i da On svim našim stvarima upravlja prema 
svojoj mudrosti i razboritosti. To se i sada zbiva, ali ne spoznaje 
se lako poradi one goleme magle, koju su oni rasprostrli po čitavom 
svijetu. Kad ne bi tako bilo, Božja bi Providnost pred očima sviju 
sjala kao u podnevnom svijetlu i u vedrom zraku... Bog i sada 
upravlja čitavim ovim svijetom, ali mnogi toga ne vide poradi 
zbrke i oluje«, 

Ovo se njegovo uvjerenje tijekom vremena, sred bura i oluja, 
samo još više utvrdilo. Od bezbrojnih mjesta, gdje na tako divan 
način očituje svoje uvjerenje i svoje pouzdanje u Providnost Božju, 
promotrimo pobliže samo tri djela, u kojima možda najdublje 
gledamo u njegovu dušu, koja je ispunjena najživljom vjerom i 
pouzdanjem u Providnost Božju. 

Prvo je knjiga, koju je upravio još kao đakon monahu Sta- 
Siriju, da ga utješi u žalosti, koja ga je mučila poradi teških 
napasti", Na pitanje, zašto Bog nije već davno uništio Đavola, da 
ne bi mogao mučiti ljuđe svojim napastima, svetac odgovara": Kad 
bi onaj zlikovac silom vladao, ovo bi pitanje bilo razborito. Ako 





* Nedavno je u znanstvenom nizu Knjižnice Života izašlo djelo 
o, Šanca: »Providnost Božja« u svijetlu sv. Otaca. Da čitatelje Života 
upoznamo s knjigom, donosimo ono, što o Providnosti veli najmarkantnija 
ličnost Patrologije — sv. Ivan Hrizostom, 

li nema ove vlasti, nego može samo nagovarati i mamiti, a mi mo- 
žemo njegove napasti odbiti, ako hoćemo, zašto uklanjaš zgodu 
za sticanje zasluga i odrezuješ materiju, iz koje bi si savio pobjed- 


ničke vijence?... Ako mnogi svladavaju silnu moć, a mnogi će 
svladati i u buduće, zašto bi ti htio ove buduće pobjednike lišiti 
tolike časti?,., Ako li kažeš, da neće svi pobijediti, što zato? 


Mnogo je bolje, da pravednici imaju zgodu, pokazati svoju volju, 
a oni, koji nijesu takvi, da budu kažnjeni poradi svoje nemarnosti, 
nego li da poradi ovih oni trpe štetu«. Da bude naše pouzdanje 
u Providnost Božju veoma zaslužno, ne smijemo tražiti, da znademo 
svaku pojedinu svrhu, za kojom Bog ide“; Ako bismo htjeli Boga 
slušati samo onda, kad bismo znali za uzrok i razlog, ne bi bila 
nagrada velika, niti bi to bio dokaz vjere. Ako li ne znajući ništa 
od svega toga,ipak s najvećom ljubavlju vršimo sve njegove zapo- 
vijedi, stičemo za svoju dušu,najveću korist iz prave poslušnosti i 
vjere, Samo ovo naime treba da znademo, da je sve za nas korisno, 
što nam Bog šalje, ne ispitujući način, niti teško podnoseći, što toga 
ne znamo. Ovo znati nije niti moguće niti korisno: prvo jer smo 
smrtna bića, a drugo, jer se brzo možemo uzoholiti. Mnogo toga 
mi činimo, što se našoj djeci pričinjava kao štetno, pa je ipak 
korisno; niti djeca traže razlog, niti mi nastojimo, kako bi ih o 
tom uvjerili. Samo ih opominjemo, neka u svemu slušaju svoje 
roditelje i neka ništa dalje ne traže. Ako smo svojim roditeljima 
tako poslušni, koji su iste naravi kaošto i mi, te se nikako ne srdi- 
mo, zar ćemo se na Boga srditi, što ne poznamo svih Njegovih 
misli?« 
* 


Ne smije nas smetati, što su patnje i rađosti na ovom svijetu 
tako nejednako razdijeljene*" »Budući da će svako u onom životu 
dobiti, što je zaslužio, zašto bismo se smućivali poradi onoga, što 
se u ovom životu dešava dobrima ili zlima?,.. Time, što se zli 
kažnjavaju, mnogi postaju bolji, da ih ne bi stigla ista kazna. A 
time, što ne primaju svi u ovom životu, što su zaslužili, prisiljeni su, 
da misle, da su ove nagrade pridržane za drugo vrijeme. 

Bog je pravedan, i zato ne bi nikada dopustio, da bi se toliko 
zlih bez kazne preselilo iz ovoga života, ili da bi dobri ovdje po- 
dnosili bezbrojne poteškoće, kad ne bi bio pripravio drugi život 
i jednima i drugima. Zato niti ne kažnjava svih niti ih časti... 
razlog je taj, što još nije došlo vrijeme suda«. 

Dapače ne smijemo se čuditi, ako vidimo, da mnogi moraju 
trpjeti čitav život“: »Kazao bih, da ovi poglavito trpe poradi svojih 
grijeha i mana, a onda i zato, da se drugi poprave, gledajući nji- 
hove muke, Ako se ovo ne zbiva kod svih jednako, nemoj se čuditi, 
jer nije još došlo vrijeme suda. Što ćeš dakle za one kazati, pitaš, 

koji su upali u najveće patnje, prije nego li su mogli sami sagrije- 
šiti? To može imati ne samo jedan, nego mnogo raznih uzroka ,..« 
Ali posljednji je odgovor"; »Možda je i neki tajni razlog, koji 
samo Bog, Stvoritelj svih stvari, pozna«. Tako svetac potiče Stagi- 
rija na bezuvjetno pouzdanje u Providnost Božju. 

Još je jasnije, nego u tom mladenačkom djelu, Sv. Hrizostom 
prikazao svoje mišljenje o Providnosti Božjoj u jednom govoru, 
koji je držao još kao mladi svećenik u Antiohiji." 

Najprije ističe veliku razliku između dvije vrste zla*: »Ima 
zlo, koje se pravo tako zove: bludnost, preljub, pohlepa i bez- 
brojna druga zla, koja zaslužuju najveće kazne, kao pravi zločini. 
Opet ima zlo, ili bolje, nije nego se samo zove zlo: glad, kuga, 
pošast, smrt, bolest i druge slične stvari. Ove stvari nijesu istinita 
zla; zato sam kazao, da se samo tako zovu. Kako to? Ako bi bilo 
zla, ne bi nam bile uzrok dobara: one umanjuju našu oholost, 
oslobađaju nas od lijenosti i potiču nas na revnost, sile nas, da 
budemo pozorniji... Ono zlo nije Božje djelo, nego proizlazi iz 
naše volje; a ovo je zlo zato određeno, da ukloni ono drugo«. 

Onda izričito dokazuje opstojnost Božje Providnosti": »Sun- 
Ce nije tako jasno, kaošto Providnost Božja; pa ipak se usuđuju 
neki, ustvrditi, da Đavoli vladaju našim stvarima. Što ću? Dobroga 
Gospodina imaš, koji voli,da zlo o Njemu govoriš, nego li da prepus- 
ti Đavolima upravu tvojih stvari, da tako iskusiš, kako Đavoli uprav- 
ljaju. Onda bi znao iz iskustva, kolika je njihova zloća... Rado 
bih one, koji tako govore, pitao, koju zbrku vide u sadašnjim stvari- 
ma, da im se čini, kao da Đavoli upravljaju našim poslovima? ... 
Što koristi, tako će neiko kazati, što je velik red glede sunca i 
mjeseca i čete zvijezda i svega drugoga, kad su naše stvari pune 
zbrke i nereda? Koje zbrke ili nereda? Onaj je bogat, tako odgo- 
vara, pa je silnik, koji pljačka i vara, dnevno siromasima otima 
njihovo vlasništvo, pa ipak mu se ne događa ništa zla, A drugi 
živi čedno, umjereno i pravedno, i svim je drugim vrlinama urešen; 
pa ipak ga tišti siromaštvo, razne bolesti i svakojako zlo. To je 
dakle ono, što te smućuje? Jest, ovo, odgovara. Kad bi dakle vidio. 
da mnogiod onih, koji otimaju, trpe,a neki ili mnogi odonih, koji 
se odlikuju krepošću, obiluju dobrima, zašto ne bi promijenio svoga 
mišljenja te Boga hvalio? Zato, jer me upravo ovo smućuje,. Ako 
su dvojica zla, zašto jedan biva kažnjen, a drugi ostaje bez kazne? 
Ili, ako su dvojica dobra, zašto jedan biva obasipavan častima, 
a drugi mora da trpi bez prestanka? Odgovaram: i to je najveće 
djelo Providnosti Božje. Ako bi naime sve zle kaznio već na ovom 
svijetu, a sve dobre obasipao častima, sudnji bi dan bio suvišan. 
A _ opet, kad ne bi kaznio nijednoga krivca, niti jednoga dobroga 
odlikovao čašću, i zli bi postali još gori, jer su mnogo nemarniji 
cd dobrih, pa i oni, koji bi htjeli huliti na Boga, još bi ga više op- 

od dobrih, pa i oni, koji bi htjeli huliti na Boga, još bi Ga više op- 
tuživali, ter bi tvrdili, da Providnost Božja nikako ne upravlja 
našim stvarima. Ako sada, kad neki zli bivaju kažnjeni, a neki 
dobri bivaju čašćeni, ipak tvrde, da Providnost Božja ne upravlja 
našim stvarima, što bi istom govorili, kad ne bi bilo niti toga?« 
Kako to odgovara Providnosti, to vidimo, ako promatramo ovo“: 
»Ne kažnjava svih da spoznaš, da ima uskrsnuće; a nekoje kažnja- 
va, da nemarne potakne na veću revnost, jer se tako boje, gledajući 
tuđe patnje. I opet nekoje dobre odlikuje čašću, da druge ovim 
primjerom predobije za krepost; ali ne udijeljuje svima časti, da 
upoznaš drugo vrijeme, kada će svima udijeliti zasluženu nagradu. 
Ako bi svi dobili već u ovom životu, što su zaslužili, ne bi htjeli 
vjerovati, da ima uskrsnuće; ako li ne bi nitko dobio u ovom životu, 
što je zaslužio, mnogi bi postali nemarniji.» 

Kako mudro Bog postupa, što ne kažnjava odmah svakoga, to 
pokazuje ovo" »Ako bi Bog odmah poslije grijeha kažnjavao, ljud- 
sik rod ne bi više postojao«, Zato treba se u praktičnom životu, 
kod promatranja raznih nepravda, držati ovoga načela“: »Ako 
vidiš nekoga, gdje pljačka i vara, a da ipak ne biva kažnjen, ispitaj 
svoju savjest, promatraj svoj život i svoje grijehe. Onda ćeš lako 
razumjeti, da si ti prvi, za koga ne bi dobro bilo, da bi svaki grijeh 
odmah slijedila kazna. Zato mnogi tako strogo sude, jer ne pro- 
matraju najprije sebe, a onda istom druge. Mi na sebe ne mislimo, 
nego odmah istražujemo tuđe stvari. Ali nemojmo tako raditi, 
nego posve obratno. Ako vidiš, gdje neki pravednik trpi, sjeti se 

oba.« 

Napokon svetac iznosi kratki pregled, kako treba braniti 
Providnost Božju“: »Pitajmo protivnike, da li ima Bog. Ako kažu, 
da Ga nema, ne zaslužuju niti, da im odgovorimo. Kaošto bijesni- 
ma, tako ne valja odgovarati niti onima, koji kažu, da nema Boga. 
Lađa, na kojoj se nalazi nekoliko brodara i veslača ne može ostati 
čitava niti za jedan stadij, ako njome ne upravlja ruka kormilarova. 
Koliko više to vrijedi za ovaj toliki svijet, koji se sastoji od toli- 
kih tjelesa i elemenata! Kako bi mogao postojati toliko vremena, 
kad ne bi bilo Providnosti, koja bi se za njega brinula, čuvala ga 
i njime upravljala? Ako li priznaju, da ima Bog, kako to traži 
počitanje prema općenitom uvjerenju i prema iskustvu, onda im 
recimo ovo: Ako ima Bog, kaošto uistinu ima, onda mora da je 
i pravedan, jer inače ne bi ni bio Bog; ako li je pravedan, onda 
je svakomu plaća prema njegovim zaslugama, Ali vidimo, da ne 
prima svatko ovdje, što je zaslužio, Moramo se dakle nadati, đa 
ćemo u drugom životu dobiti plaću, koju smo zaslužili, da se tako 
pokaže Božja pravda.., Budući da to znademo, i sami razmat- 
rajmo o Providnosti i uskrsnuću, pa i druge učimo, i nastojmo, 
kako ćemo onima, koji govore protiv Boga, začepiti usta, a Njega 

proslaviti u svemu. Tako ćemo zaslužiti, da nas to brižnije čuva 
i štiti, ter postići veliku Njegovu pomoć, Oslobodit ćemo se pravoga 
zla i postići ćemo buduća dobra po milosti i dobroti Gospodina 
našega Isusa Krista.« 

Tako svetac u ovom govoru ,koji je držao pred narodom u 
Antiohiji na početku svoga javnoga djelovanja, brani Providnost 
Božju protiv onih, koji su odviše gledali na tolika zla u svijetu, 
a premalo se bavili pitanjem, koju dobru svrhu može Bog imati, 


kad ovo pripušta. a 


Ali najopširnije i najtemeljitije i s najvećim zanosom obranio 
je Sv. Hrizostom Providnost u onoj knjizi, koju je napisao u pro- 
gonstvu, ne dugo prije svoje smrti, dakle onda, kad je bio iskusio 
svu težinu prigovora, koji su se mogli iznositi proti Providnosti na 
temelju tolikih patnja, koje su bile zadesile ne samo njega, nego i 
tolike druge. pa i čitav narod i Crkvu, napose njezine svećenike. 
Slušajmo dakle, kako svetac u ovoj knjizi“ nastoji, da prosvijetli 
i ohrabri i utješi one, koji su bili izgubili pouzdanje u Providnost 
Božju, jer su mislili, da se ona ne može složiti s tolikim zlom, koje 
su gledali na svoje oči. 

Najprije upozorava sve one, koji sumnjaju o Providnosti'“; 
»Koji je dakle uzrok tolike bolesti? Njihova suvišna znatiželjnost, 
koja ih goni, da bi htjeli znati svaki uzrok svega, što se zbiva, ter 
istražiti nepojmljivu i neizrecivu Providnost Božju, neizmjernu 
i nedokučivu. Nju ispituju bestidno i znatiželjno«. Da je takva 
znatiželjnost uistinu bestidna, to nam je jasno, ako promotrimo, 
kolik je Bog": Onaj, koga znatiželjno ispituješ, besmrtan je, ne- 
promjenljiv, uvijek postoji, uvijek na isti način, bez početka, bez 
kraja, duši nepojmljiv, nadilazi razum, nedostiživ mišlju, ne može 
se protumačiti, niti izreći, neshvatljiv je, ne samo meni, i tebi, niti 
samo prorocima i apostolima, nego i nebeskim silama, koji su 
čiste, nevidljive, bez tijela, koje su uvijek na nebesima«, Ako svetac 
kudi onu znatiželjnost, to ne smijemo krivo shvatiti'*; »Što kažeš« 
Zar nećeš da sigurno znadem, da ima Providnost Božja? Tako će 
netko prigovarati. Hoću i želim, i to od svega srca. Samo nemoj 
Providnosti ispitivati i znatiželjno istraživati. Ako naime već zna- 
deš te si odlučio, da hoćeš da vjeruješ, nemoj ispitivati. Ako li 
sumnjaš, pitaj zemlju, nebo, sunce, mjesec, razne vrste životinja, 
sjemena, biline, nijeme ribe, hridine, gore, šume, brežuljke, noć, 
dan. Jasnija je naime Providnost Božja, nego li sunce i njegove 
zrake. U svako vrijeme, na svakom mjestu, u pustinjama, u kul- 
turnim i nekulturnim krajevima, na kopnu i na moru, i kamo god 

menike ove Providnosti, ako slušaš glasove, koji dolaze od svih 
strana, jasniji od ovih naših razumnih glasova, lako ćeš se osvjedo- 
čiti, da se ona brine za sve, samo ako hoćeš da prisluhneš«. 


A ova je Njegova briga puna ljubavi“: »Ne brine se za nas 
na koji god način, nego tako, da nas ujedno ljubi, i iskazuje nam 
silnu i neizmjernu ljubav. bez ikakve strasti, ali žarku i intenzivnu, 
iskrenu i nerazrješivu, koja se ne može nikada ugasiti«. Da uistinu 
postoji Providnost Božja, svetac dokazuje divnim promatranjem 
Svijeta, gdje se svagdje vidi najljepši red, koji odgovara svrsi 
raznih dijelova, a osobito čovjeku, 


Iz ovoga dugoga, zanosnoga dokaza“ slušajmo glavna mjes- 
ta"; Iz samih Njegovih djela dokazujemo Njegovu Providnost, 
Izrazit nju čitavu, dapače niti najmanji njezin dio, nije lako; tako 
je neizmjerna i beskrajna. Ona sja i iz malenih i iz velikih stvari, 
bilo onih, koje se mogu očima promatrati, bilo onih, koje se ne 
mogu vidjeti. Izvedimo dokaz iz onih, koje se vide. Ovaj tako divno 
uređeni svijet stvorio je samo poradi tebe. Ovaj tako lijepi i veliki 
svijet, tako raznolik i dragocjeni, trajni i korisni i svestrano plo- 
donosni, i za uzdržavanje i za jačanje tijela i za poučavanje duše 
i za pokazivanje puta k Bogu, sve je ovo stvorio samo poradi tebe. 
Anđeli njega nijesu trebali«, Onda opisuje divnom rječitošću nebo 
sa zvijezdama i suncem i mjesecem i oblacima i godišnjim vreme- 
nima", započinjući ovako: »Što je ljepše od neba, koje je sada 
suncem ili mjesecem obasjano, sada opet kao nekim pogledima 
neizmjernim mnoštvom zvijezda rasvijetljuje zemlju i brodarima 
i putnicima pruža putokaze i vodiče? Ne mala slast i korist rađa 
se onima, koji promatraju onu raznolikost. Niti je neznatna korist 
od raznih godišnjih vremena, bilo da promatraš mjeru ili veličinu 
i kratkoću ili beskrajnu raznolikost...«. Zatim opisuje sve ono, 
što se vidi na zemlji" nedostiživom riječitošću i milinom tako, te 
je lako priznati zaključak: »Sve ovo glasno i jasno progovara i 
svjedoči, da ima Božja Providnost i krepost i mudrost«, Onda opet 
dokazuje, kako su korisni i vjetrovi i noći, jer bez noćnoga počinka 
brzo bi čovjek ili umro ili bi postao nesposoban. Na sličan način 
promatra najdivnijim poletom i svu beskrajnu raznolikost u car- 
stvu bilina i životinja" i život i smrt. Spoređujući sve ovo sa čovje- 
Rom, koji je tako odlikovan nad sve životinje, a bez svoje zasluge, 
ovako zaključuje: »Iz svega onoga, što je rečeno pa i iz tolikih 
drugih razloga, Providnost Božja sja jasnije od ovoga svijetla. 
Zato nemoj suvišnom znatiželjnošću istraživati i ispitivati uzroke 
svih stvari, pa i onih, kojih ne možeš pojmiti. I našu egzistenciju 
primili smo od Njegove dobrote, premda nije trebao naše službe, 

Zato moramo Ga hvaliti i klanjati Mu se, ne samo za to, što nas 
je stvorio i što nam je dao netvarnu i razumnu dušu, niti samo 
zato, što nas je odlikovao nad sve druge stvari, niti za to, što nam 
je dao vlast nad svim vidljivim stvarima, nego zato, što je sve 
to učinio, premda nas nije nikako trebao. To je naime tako divno 
u Njegovoj dobroti, što nas je stvorio, premda nije nikako trebao 
naše službe«. 
* 


Pošto je tako samim promatranjem svijeta dokazao, da ima 
Providnost Božja, neizmjerno mudra i ljubezna, ovu istinu doka- 
zuje iz povijesti, koja je sadržana u svetom Pismu. Ali uza svu 
jasnoću, kojom je svakoga uvjerio, da ima Providnost Božja, 
ipak zaključuje praktičnom opomenom" što treba činiti, ako hoćemo 
da upoznamo sve uzroke: »Kad tako znatiželjno i marljivo sve 
ispituješ, očekuj svršetak i promatraj konac ovih stvari, i nemoj 
se smućivati i bojati od početka. Onaj, koji ne zna, kako se zlato 
topi i čisti, mislio bi, da je sve zlato propalo, kad vidi kako se ovo 
na početku topi i pepelom i slamom pomiješuje. Ali, ako čeka 
na svršetak, vidi, da je tako zlato samo očišćeno«. Ovu svoju opo- 
menu potkrepljuje promatranjem primjera iz Staroga Zavjeta. 
Nakon svega ovoga dokazivanja izvodi zaključak da treba u svim 
okolnostima imati bezuvjetno pouzdanje u Providnost Božju": 
»Predragi, ako se zla svrše u ovom životu, hvali Boga; ako li se 
još povećavaju, budi istotako zahvalan, i nemoj se dati smesti. 
Ti znaš, da je Providnost Božja neizmjerna i neizreciva i da će 
se sigurno sve svršiti, kako se dolikuje, bilo u ovom životu bilo 
u budućem. Ako je nekomu teško čekati na budući život, njemu 
odgovaram, da je samo budući život pravi život i sreća stalna. 
Ovaj je život put, a budući je život domovina. Stvari ovoga života 
slične su proljetnomu cvijeću, a one nepomičnim stijenama. Tamo 
su vijenci i nagrade bez kraja, tamo su nagrade za pobjede, tamo 
su i kazne i patnje nepodnosive za ovakve zločine, koje su ne- 
ki počinili«. 

Pošto je svetac pozitivno dokazao, da ima Providnost Božja, 
odgovara na poteškoće." Jezgra se svih poteškoća sastoji u tom, 
što ljudi ne vide svrhe, poradi koje Bog pripušta zlo. Odgovara: 
»Ako pitaš, zašto je sve ovo pripušteno,..., nemoj ovoga ispitivati, 
nego prepusti sve neshvatljivoj mudrosti Božjoj... Ako [i želiš 
već sada znati neki razlog, čuj jedan, koji nam je poznat. Mnogi 
su naime drugi, koji su samo Bogu poznati, koji na razne načine u 
.pravlja našim stvarima. A onaj razlog, koji je i nama poznat, to 
je ovaj: Ove su smutnje za to pripuštene, da se ne bi umanjile 
nagrade onih, koji su hrabri i plemeniti«, 

S Iz toga zaključuje“: »Zato su dopuštene smutnje. Ako spo- 
minjaš one, koji su pretrpjeli smutnju, ja ću njima suprotstaviti 
One, koji su njima postigli veću slavu, i kazat ću ti opet, da ne 
bi bilo pravedno, kad bi ovi morali štetovati poradi onih, koji su 
bili u gorem stanju poradi svoje neopreznosti i nemarnosti, kad 
bi bili mogli biti oprezni i pozorni. Ovi valjani bili bi pretrpje- 
li nepravdu, kad bi bili izgubili zgodu, pobijediti u borbi. Oni drugi, 
bili bi morali pripisati krivnju za svoju štetu nikomu drugomu, 
nego samima sebi. Njihovu bi krivnju bili dokazali oni. koji se ne 
samo nijesu smutili, nego su dapače tako stekli veću slavu i jakost«, 

Onda svetac navodi primjere iz Staroga i Novaga Zavjeta, 
koji pokazuju, kako su toliki ljudi tako sjajno podnosili najveće 
smutnje i poteškoće. Tako je i najveća sablazan, kako mnogi misle, 
križ, najsjajnija slava i izvor najveće časti“: »O sjaja muke, o 
bljeska križa! Sunce potamnjuje i zvijezde padaju kao lišće, a 
križ nadmašuje sve svojim sjajem i zaprema čitavo nebo. Vidiš 
li, kako se njime proslavljuje Bog? Vidiš li, kako ga proglasuje 
svojom slavom, kad ga na onaj dan obasjava tolikim svijetlom?« 

Iz svega ovoga zaključuje, da nije bilo samo zlo, što se do- 
godilo i sada i u prijašnja vremena: progonstva i muke i otpadi. 
Zato“: »Nemoj gledati na one, koji su se uskolebali, nego one, 
koji su ostali stalni i nepomični i koji su tako postali jači. Ne one, 
koji su se smutili, nego one, koji su sretno plovili, a kojih ima 
puno više nego li onih koji su nastradali. Ali makar ih bilo 
i više, bolji je jedan, koji vrši volju Gospodinovu, nego li hilja- 
du grešnika«. 

Zato na svršetku potiče svoje čitatelje na najveće pouzdanje 
u Providnost Božju“: »Stojte jaki i nepokolebivi i očekujte ona 
dobra, koja su vam pripravljena. Sigurno, sigurno pripravit će 
vam se plaća, koja će biti ne samo jednaka vašim naporima, nego 
neizmjerno veća od njih. Takav je predobri Bog: one, koji bi htjeli 
nešto dobro učiniti ili kazati, nastoji svojom darežljivošću nadma- 
šiti darovima i nagradama. Samo da ih posti£fnemo po Kristu Isusu 
Gospodinu našemu, komu čast na vijeke vijekova. Amen«. Ovi 
nam kratki izvatci iz djela Sv. Ivana Hrizostoma dovoljno pokazu- 
ju, što je za njega bila vjera u Providnost Božju, i na kojim se: 
temeljima osnivala, 

